Na podlagi 1. odstavka 6. člena Pravilnika o izvedbi javnega poziva in javnega razpisa za izbiro

kulturnih programov in kulturnih projektov (Uradni list RS, št. [43/10](http://www.uradni-list.si/1/objava.jsp?sop=2010-01-2192) in [62/16](http://www.uradni-list.si/1/objava.jsp?sop=2016-01-2618)) Ministrstvo za

kulturo objavlja

**Obvestilo**

**o objavi javnega poziva za sofinanciranje vlaganj v javno kulturno infrastrukturo lokalnih skupnosti (JP JKI 2021).**

Ministrstvo za kulturo obvešča zainteresirane prijavitelje, da objavlja **javni poziv za sofinanciranje vlaganj v javno kulturno infrastrukturo lokalnih skupnosti (JP JKI 2021)**.

Predmet javnega poziva je sofinanciranje vlaganj v javno kulturno infrastrukturo v lasti samoupravnih lokalnih skupnosti (v nadaljevanju: občine), in sicer za:

* investicijsko-vzdrževalna dela na javni kulturni infrastrukturi
* nabavo opreme, namenjene izvajanju kulturnih programov, ki se izvajajo v javni kulturni infrastrukturi.

**Okvirna višina nepovratnih sredstev, ki je na razpolago za sofinanciranje vlaganj po tem javnem pozivu, znaša največ 2.000.000,00 EUR.**

Poziv bo trajal od12. 2. 2021 do 12. 3. 2021.

Besedilo javnega razpisa bo 12. 2. 2021 objavljeno na spletni strani Ministrstva za kulturo <http://www.mk.gov.si/si/javne_objave/javni_razpisi/>.

Dr. Vasko Simoniti

minister